5 Boitlamo ba Modulasetulo le ba Mookamedi ya ka Sehloohong wa Lefapha la Phethahatso Melao ya Motheo ya Kgwebo e Kopanetsweng ya Nestlé e bile moralo wa mokgwa o o dintho di etswang ka wona khamphaning, e nnileng ya tswela pele ka dilemo tse 140. Ho tloha ha Henri Nestlé a qala Farine Lactee e atlehang e etsang dijo thollo tsa masea, re hahile kgwebo ya rona molao wa motheo wa bohlokwa wa hore e le hore ho be le katleho ya moshwelella ya batho bao re kopanetseng kgwebo le bona, hase feela hore re tlameha ho iphaphatha le ditlhokahalo tsohle tsa molao tse sebetsang le ho tiisa hore mesebetsi yohle e tswela pele ka nako e telele, empa ho phaella moo, re lokela ho tswela setjhaba molemo o moholo. Ha Nestlé, sena re se bitsa Ho Ipopa Ngatana Nngwe. Le hoja Melao ya Motheo ya Kgwebo e Kopanetsweng ya Nestlé e ile ya hatiswa ka lekgetlo la pele ka 1998 e le tokomane ya nyalano, boholo ba yona e ne e se e ile ya hatiswa e le diforomo tse ikemetseng dilemo tse ngata pele ho moo. Melao ya Motheo ya Kgwebo e tiisitswe ka thata, le yona e tswela pele ho fetoha le ho ikamahanya le maemo a fetohang a lefatshe. Ka mohlala, Nestlé e kentse tshebetsong melao yohle ya motheo ya Tokomane ya Lefatshe Lohle ya Matjhaba a Kopaneng hang ha e qeta ho thehwa mme e tswela pele ho e sebedisa le kajeno. Kgatiso ena ya moraorao e fapane le tsa pele ho yona hobane ka ho kgetheha melao ya motheo e leshome ya tsamaiso ya kgwebo e kentswe dikoping tse inthaneteng tse nang le melao ya motheo e qaqileng, dipholisi, ditekanyetso esita le tataiso tse hlakileng le ho feta. Sena se dumeletse hore polelo ya molao ka mong wa motheo e be e kgutshwanyane haholwanyane, ha lesedi le eketsehileng la tsela yeo molao ka mong wa motheo o sebetsang kateng e kentswe Inthaneteng. Mme ka lekgetlo la pele, lethathamo la melao ya motheo le kakaretso ya mehato e amehang ya khamphani e kenyeleditswe qalong ya tokomane ena. Re dumela hore ke habohlokwa hore ho be le mokgwa wa ho latela ditaelo ka ho feletseng e leng karolo ya bohlokwa ya kgwebo ya rona. Melao ya Motheo ya Kgwebo e Kopanetsweng le ditokomane tse e tshehetsang di bontsha boikemisetso bona e leng se etsang hore batho ba rekang thepa ya rona ba dule ba re tshepa esita le distakeholder tse ding tsa lekala la Nestlé. Ditaelo tsa khamphani ha di hloke feela hore motho a iphaphathe le molao ka ho feletseng, di tataisa diketso tsa rona esita le haeba molao o sa tiisa letsoho kapa ho se na molao o sebetsang ka ho feletseng tabeng e itseng. Nestlé e nka hore ho tshehetsa molao hase feela ho latela lethathamo le itseng la melao. E hloka melao ya motheo e sebetsang Khamphaning kaofela, e leng se fang batho ba rona tataiso e hlakileng. Jwaloka Modulasetulo le Mookamedi ya ka Sehloohong wa Lefapha la Phethahatso wa Nestlé, re ikemiseditse ho tiisa hore Khamphani ya rona kaofela e tsamaiswa ho latela melao ena ya motheo mme re batla hore basebetsi bohle ba rona lefatsheng lohle ba e latele. Re boetse re ikemiseditse ho tswela pele re ntlafatsa mme re ikemiseditse ho amohela diphehiso tsa batho ba ka ntle ho khamphani karolong leha e le efe ya Melao ya rona ya Motheo ya Kgwebo e Kopanetsweng. Peter Brabeck-Letmathe Chairman of the Board Paul Bulcke Chief Executive Officer 3